
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 985 

30 Ιουνίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση του Οργανισμού Εσωτερικής Υπηρεσίας 


του Δήμου Σπετσών, Ν. Αττικής. 1 

Καθιέρωση υπερωριακής εργασίας στο μόνιμο προσωπι¬ 
κό του Δήμου Αγίου Παύλου Ν. Θεσσαλονίκης, για το 

έτος 2004. 2 

Καθιέρωση υπερωριακής εργασίας σε υπαλλήλους του 

Δήμου Άμφισσας Ν. Φωκίδας για το έτος 2004. 3 

Καθιέρωση υπερωριακής εργασίας στο μόνιμο προσωπι¬ 
κό του Δήμου Κτημενίων Ν. Ευρυτανίας για το έτος 
2004. 4 


ΑΠΟΦΑΣΕΙ Σ 

Αριθ. 07/ΔΤΑ/5016 (1) 

Τροποποίηση του Οργανισμού Εσωτερικής Υπηρεσίας του 
Δήμου Σπετσών, Ν. Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του Ν. 2503/1997 (ΦΕΚ 107/Α/1998) Διοί¬ 
κηση, Οργάνωση, στελέχωση Περιφέρειας κ.λπ. σε συνδυα¬ 
σμό με αυτές του Ν. 2539/1997 «Συγκρότηση της πρωτο¬ 
βάθμιας Τοπ. Αυτ/σης (ΦΕΚ244/Α/4.12.1997). 

2. Τις διατάξεις του Ν. 1586/1986. 

3. Τις διατάξεις των Π.Δ. 37Α/1987 και 22/1990. 

4. Τις διατάξεις του άρθρου 12 του Ν. 1188/1981, όπως συ¬ 
μπληρώθηκαν με το άρθρο 26 του Ν. 1832/1982 και αντικα- 
ταστάθηκαν μετηνπαρ. 5του άρθρου 8του Ν. 2307/1995. 

5. Τις διατάξεις των Νόμων: 

α) Ν. 2130/1994, 

β) 2190/1994 και 

γ) Ν. 2218/1994. 

6. Την ΔΙΚΠ-Ρ/Φ2/3210/1.4.1986 εγκύκλιο του Υπ. Προε¬ 
δρίας της Κυβερνήσεως και Γεν. Διαταγή 59 αριθμ. 
53560/6.8.1986 Υπ. Εσωτερικών. 

7. Την υπ’ αριθμ. οικ. 16978/12.11.2003 (ΦΕΚ 1693 τ. Β') 
απόφαση του Γ ενικού Γ ραμματέα Περιφέρειας «Μεταβίβα¬ 
ση αρμοδιοτήτων με εντολή Γ ενικού Γ ραμματέα στον Γ ενικό 
Διευθυντή Περιφέρειας». 

8. Την 07/ΔΤΑ/15058/18.11.2003 απόφασή μας. 

9. Την 210/2003 απόφαση του Δημοτικού Συμβουλίου Σπε¬ 
τσών. 


10. Τις σύμφωνες γνωμοδοτήσεις του Υπηρεσιακού Συμ¬ 
βουλίου Προσωπικού Νομ. Δ/τος Πειραιά που διατυπώθη¬ 
καν στα 1/2003 και 2/2003 πρακτικά του, αποφασίζουμε: 

Εγκρίνουμε την τροποποίηση του Ο.Ε.Υ του Δήμου Σπε¬ 
τσών ως εξής: 

ΑΡΘΡΟΝ Ιον 

Η όλη υπηρεσία του Δήμου οργανώνεται σε μία (1) Διεύ¬ 
θυνση Διοικητικών και οικονομικών Υπηρεσιών και σε τέσσε¬ 
ρα τμήματα. 

ΑΡΘΡΟΝ 2ον 

I. Δ/νση Διοικητικών και Οικονομικών Υπηρεσιών 
α. Γ ραφείο Δημάρχου 
β. Γ ραφείο Διευθυντού 

1 ο Τμήμα Διοικητικό 

α. Γραφείο Διοίκησης-Δημοτικού Συμβουλίου-Δημαρχια- 
κής Επιτροπής Προσωπικού και Δημοτικής Αστυνομίας. 

β. Γραφείο Αστικοδημοτικής κατάστασης Μητρώων, 
Στρατολογίας, πολιτικών γάμων. 

γ. Γ ραφείο πολιτιστικών εκδηλώσεων Κοινωνικής Πρόνοι¬ 
ας Παιδείας και Αθλητισμού. 

δ. Γραφείο πρωτοκόλλου Διεκπεραίωσης Αρχείου Ενημέ¬ 
ρωσης πολίτη. 

2ον Τ μήμα Οικονομικό 

α. Γ ραφείο βεβαιώσεως φόρων -τελών- δικαιωμάτων δη¬ 
μοτικής περιουσίας προϋπολογισμού Απολογισμού. 

β. Γ ραφείο εκκαθάρισης και εντολής δαπανών προμηθει¬ 
ών. 

3ον Τμήμα Ταμιακής Υπηρεσίας 
Γ ραφείο εσόδων-Εξόδων 

4ον Τμή μα Τεχνικό 

α. Γραφείο προγραμματισμού -τοπογραφικών σχεδίων 
πόλης. 

β. Γραφείο αρχιτεκτονικού -οδοποιίας μηχανολογικού - 
Ηλεκτρολογικού. 

γ. Γραφείο Καθαριότητας περισυλλογής απορριμμάτων 
Καθαριότητας. 

Κοινοχρήστων χώρων. 

δ. Γ ραφείο κήπων δενδροστοιχιών και περιβάλλοντος, 
ε. Γ ραφείο Ελέγχου Τεχνικών Έργων, 
στ. Γ ραφείο Ύδρευσης. 

ΑΡΘΡΟΝ 3ον 

Οι θέσεις του προσωπικού του Δήμου διαρθρώνονται σε 
κλάδους βαθμούς και ειδικότητες ως εξής: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΜΟΝΙΜΟ ΠΡΟΣΩΠΙΚΟ 

1) ΔΙΟΙΚΗΤΙΚΟ ΠΡΟΣΩΠΙΚΟ 

Α. Κατηγορία Π.Ε Διοικητικό Προσωπικό 

1. Κλάδος ΠΕ.1 Διοικητικού 
Θέσεις τρεις (3) με βαθμό Δ-Α 
Β. Κατηγορία ΤΕ 

1. Κλάδος ΤΕ. 17 Διοικητικών Λογιστικών 
Θέσεις Μία (I) Διοικητικών Λογιστών με βαθμό Δ-Α 

2. Κλάδος ΤΕ 19 Πληροφορικής 
Θέσεις Μία (1) με βαθμό Δ-Α 

3. Κλάδος ΤΕ22 Διοίκησης μονάδων τοπικής Αυτοδιοίκη¬ 
σης 

Θέσεις Μία (1) με βαθμό Δ-Α 
Γ. Κατηγορία ΔΕ 

1. Κλάδος Δ. Ε 1 Διοικητικού 
Θέσεις έξι (6) με βαθμό Δ-Α 

2. Κλάδος ΔΕΙ 4 

Θέσεις Μία (1) με βαθμό Δ-Α 

3. Κλάδος ΔΕΙ 5 

θέσεις Μία (1) με βαθμό Δ-Α 

4. Κλάδος ΔΕ23 Ειδικό προσωπικό (Δημοτική Αστυνομία) 
Θέσεις Δύο (2) με βαθμό Δ-Α 

5. Κλάδος ΔΕ38 Χειριστών Η/Υ 
Θέσεις δύο (2) με βαθμό Δ-Α 
Δ. Κατηγορία ΥΕ 

Κλάδος ΥΕ1 

Θέσεις Μία (1) με βαθμό Ε-Β 

Κλάδος ΥΕ 16 Καθαριστριών-Καθαριστών εσωτερικών χώ¬ 
ρων 

Θέσεις Μία (1) με βαθμό Ε-Β 

2) ΤΕΧΝΙΚΟ ΠΡΟΣΩΠΙΚΟ 

Α. Κατηγορία ΠΕ3 Πολιτικών Μηχανικών 
Θέσεις Μία (1) με βαθμό Δ-Α 
Β. Κατηγορία ΤΕ Μηχανικών 
Κλάδος ΤΕ4 μηχανικών 
Θέσεις Μία (I) με βαθμό Δ-Α 
Γ. Κατηγορία ΤΕ4 Μηχανικών 
Κλάδος ΤΕ4 

Θέσεις Μία (1) με βαθμό Δ-Α 

Δ. Κατηγορία ΔΕ 

Κλάδος ΔΕ 24 Ηλεκτρολόγων 

Θέσεις Μία (1) με βαθμό Δ-Α 

Ε. Κατηγορία ΔΕ29 Οδηγών αυτοκινήτων 

Κλάδος ΔΕ 29 

Θέσεις Τρεις (3) με βαθμό Δ-Α 
ΣΤ. Κατηγορία ΔΕ30 Τεχνικών 
Κλάδος ΔΕ 30 

Θέσεις Δύο (2) με βαθμό Δ-Α εκ των οποίων η μία θέση 
υδραυλικού και η δεύτερη θέση Τεχνίτη οδοποιίας 
Ζ. Κατηγορία ΔΕ 35 Κηπουρών 
Κλάδος ΔΕ35 Κηπουρών 
Θέσεις Μία (1) με βαθμό Δ-Α 

3) ΚΑΤΗΓΟΡΙΑ ΥΕ 
1. Κλάδος ΥΕ 16 

Θέσεις 14 με βαθμό Ε-Β έκτων οποίων 

Α. Ένδεκα (11) θέσεις εργατών καθαριότητας 

Β. Μία (1) θέση Ελεγκτού υδρομέτρων 

Γ. Μία (1) θέση εργάτη ύδρευσης 

Δ. Μία (1) θέση εργάτη κήπων και δενδροστοιχιών 

ΕΠΟΧΙΑΚΟ ΠΡΟΣΩΠΙΚΟ 

1. Έξι (6) θέσεις εργατών Καθαριότητας 

2. Μία (1) θέση ελεγκτού υδρομέτρων 

3. Μία (1) θέση Ηλεκτρολόγου 

4. Μία (1) θέση Οικοδόμου 

5. Μία (1) θέση οδηγού αυτοκινήτων 

6. Μία (1) θέση Μηχανικού αυτ/των 


7. Μία (1) θέση Διοικητικού υπαλλήλου 

8. Μία (1) θέση υδραυλικού 

9. Μία (1) θέση ειδικής υπηρεσία (Δημοτικής Αστυνομίας) 

ΑΡΘΡΟΝ 4ον 

Τα προσόντα Διορισμού που απαιτούνται κατά κατηγορία, 
κλάδο, ειδικότητα καθορίζονται σύμφωνα με το Π.Δ/γμα 
37α/1987 καθορισμός προσόντων διορισμού (προσοντολό- 
γιο - Κλαδολόγιο) ΦΕΚ 11/4.2.1987 τεύχος Α Νόμος 2085/ 
α/170/20.10.1992 και τον Νόμο 2190/1994 ΦΕΚ28/3.3.1994. 

ΑΡΘΡΟΝ δον 

Εκ του διορισμού των καθηκόντων των περιορισμών του 
χρόνου εργασίας, της Αστικής ευθύνης, των δικαιωμάτωντων 
αδειών, των μεταβολών της υπηρεσιακής κατάστασης, των 
ηθικών αμοιβών, των πειθαρχικών αδικημάτων, των ποινών 
της λύσης της υπαλληλικής σχέσης της ιατροφαρμακευτικής 
και Νοσοκομειακής περίθαλψης και των εξόδων κηδείας κα- 
θενός των προβλεπομένων από τον παρόντα Οργανισμό τα¬ 
κτικών μονίμων υπαλλήλων διέπονται από τις διατάξεις των 
Νόμων 1188/1981, 1586/1986, 2065/1992 και 2190/1994 περί 
καταστάσεως προσωπικού και ρυθμίσεις θεμάτων κλπ. 

ΑΡΘΡΟΝ 6ον 

Ως προϊστάμενοι των τμημάτων της Δ/νσης Διοικητικών 
και Οικονομικών Υπηρεσιών επιλέγονται υπάλληλοιτου κλά¬ 
δου ΠΕΙ, ΤΕ17, ΔΕΙ. 

Προϊστάμενος του τμήματος Τεχνικού επιλέγεται υπάλλη¬ 
λος των Κλάδων Πε3,Δε4, Δε29, ΔΕ30, ΔΕ35 ΔΕ38. 

Η αναπλήρωση των προϊσταμένων θα γίνεται σύμφωνα με 
τις διατάξεις του άρθρου 13 του Νόμου 1586/1986. 

ΑΡΘΡΟΝ 7ον 

Οι αρμοδιότητες που καθορίζονται από τον Οργανισμό 
Εσωτερικής Υπηρεσίες θα ασκούνται από τις ανάλογες Υπη¬ 
ρεσίες τα Τμήματα και τα Γραφείατης. Η κατανομή του προ¬ 
σωπικού θα αποφασίζεται από τον Δήμαρχο σύμφωνα με τις 
ανάγκες των Υπηρεσιών. 

ΑΡΘΡΟΝ δον 

ΑΡΜΟΔΙΟΤΗΤΕΣ ΥΠΗΡΕΣΙΑΚΩΝ ΜΟΝΑΔΩΝ 
Α.ΤΜΗΜΑ ΔΙΟΙΚΗΤΙΚΟ 

α) ΓΡΑΦΕΙΟ ΔΙΟΙΚΗΣΗΣ-ΔΗΜΟΤΙΚΟΥ ΣΥΜΒΟΥΛΙΟΥ-ΔΗ- 
ΜΑΡΧΙΑΚΗΣ ΕΠΙΤΡΟΠΗΣ ΠΡΟΣΩΠΙΚΟΥ ΚΑΙ ΔΗΜΟΤΙΚΗΣ 
ΑΣΤΥΝΟΜΙΑΣ 

Καταρτίζει την ημερήσια διάταξη των συνεδριάσεων του 
Δημοτικού Συμβουλίου κατά την ισχύουσα Νομοθεσία κοι¬ 
νοποιεί αυτή στα μέλη των οργάνων Δ.Σ. και επιμελείται για 
την προετοιμασία των σχετικών αποφάσεων. 

Τηρεί τα πρακτικά των συνεδριάσεων, αρχείο αποφάσεων 
και μεριμνά για την επικύρωση των πρακτικών και την προώθη¬ 
ση των σχετικών αποφάσεων για έγκριση, για την παρακολού¬ 
θηση της πορείας των αποφάσεων κλπ στην αρμόδια Δημόσια 
Αρχή και σε συνέχεια στις αρμόδιες Υπηρεσίες για εκτέλεση. 

Την παρακολούθηση των υποθέσεων που παραπέμφθη- 
καν σε αρμόδιες υπηρεσίες για πληρέστερη μελέτη για την 
έγκαιρη εισαγωγή τους στο Δημοτικό Συμβούλιο για λήψη 
απόφασης. Ομοίως και για τα πρακτικά της Δημαρχιακής 
Επιτροπής. 

Φροντίζει για την εφαρμογή των διατάξεων των νόμων και 
Προεδρικών Διαταγμάτων και γενικά περίτης καταστάσεως 
του προσωπικού του Δήμου. 

Εισηγείται, καταρτίζει και εκτελεί τις αποφάσεις της Διοί¬ 
κησης και τη σχετική αλληλογραφία περί διορισμού προα¬ 
γωγών, απολύσεων, αποδοχής παραιτήσεων, μεταθέσεων, 
τοποθετήσεων, πειθαρχικού Δικαίου, χορηγήσεων αναρρω- 
τικών και κανονικών αδειών, παροχής κάθε μισθολογικής 
προσαύξησης κλπ των τακτικών και εκτάκτων υπαλλήλων 
και εργατοτεχνιτώντου Δήμου. 

Εισηγείται στο Υπηρεσιακό Συμβούλιο κάθε απόφαση των 
υπαλλήλωνπου ανήκει κατά Νόμο στην αρμοδιότητατου και 
στη συνέχεια ενεργεί κατάλληλα πάνω στις γνωματεύσεις ή 
αποφάσεις που εκδόθηκαν από αυτό. 

Κοινοποιεί στο Τμήμα της Ταμιακής Υπηρεσίας όλες τις μι- 
σθολογικές μεταβολές των υπαλλήλων του Δήμου (επιβολή 
προστίμων, κρατήσεις, καταλογισμούς, αυξήσεις αποδο¬ 
χών κλπ),καθώς και όλα τα παραστατικά τα σχετικά με τις 
παρουσίες και τις υπερωρίες όλου του προσωπικού. 

Εκδίδει τα πάσης φύσεως πιστοποιητικά και βεβαιώσεις 
των τακτικών υπαλλήλων και εργατών που έχουν σχέση με 
την υπηρεσία τους στο Δήμο. 

Τηρείτο μητρώο και τους ατομικούς υπηρεσιακούς φακέ¬ 
λους του τακτικού προσωπικού υπαλλήλων και εργατών. 

Επιμελείται της συντάξεως και της τηρήσεως σε αρχείο 
των συμβάσεων εργασίας του εκτάκτου προσωπικού. 

Διαχειρίζεται κάθε υπόθεση που σχετίζεται με την απονο¬ 
μή της συντάξεως και του βοηθήματος του ΤΑΔΚΥ στους 
υπαλλήλους του Δήμου που εξέρχονται από την Υπηρεσία. 
Ενημερώνει το προσωπικό πάνω στα προγράμματα για σε¬ 
μινάρια, συνέδρια κλπ με στόχο την επιμόρφωσή του. 

Συνεργάζεται με τις αντίστοιχες υπηρεσίες της Αστυνο¬ 
μίας, του Λιμεναρχείου των Υπουργείων Κοιν. Υπηρεσιών, 
ΥΠΕΧΩΔΕ κλπ για τον καθορισμό κοινού προγράμματος 
αντιμετώπισης των παραβάσεων. 

Προστατεύει από κάθε μόλυνση το περιβάλλον, ελέγχο¬ 
ντας τα απόβλητα των επιχειρήσεων και οικιών. 

Επίσης ελέγχει την αφισσορύπανση, ηχορύπανση και γε¬ 
νικά κάθε μορφής ρύπανσης και είναι υπεύθυνο για την απο¬ 
κατάσταση του περιβάλλοντος. 

Ελέγχει την κυκλοφορία των οχημάτων μέσα στα όρια της 
πόλης και εποπτεύει τους χώρους που βρίσκονται πινακίδες 
σταθμεύσεως και επιβάλλει τις ανάλογες κυρώσεις. 

Εφαρμόζοντας τη Νομοθεσία ελέγχει τις άδειες οικοδό¬ 
μησης που εκδίδει η Υπηρεσία Πολεοδομίας και την ενημε¬ 
ρώνει για τυχόν παραβάσεις. 

Επίσης ελέγχει τις άδειες καταλήψεως πεζοδρομίων, πλα¬ 
τειών και λοιπών κοινοχρήστων χώρων καθώς και τις άδειες 
πλανόδιων μικροπωλητών. 

Ελέγχει τις τυχόν παράνομες επεκτάσεις των ακινήτων, το 
κλείσιμο των ρεμάτων τις διαρροές λυμάτων ή δυσοσμιών. 

Για κάθε παράβαση εφαρμόζει τις προβλεπόμενες από 
τους νόμους ανάλογες κυρώσεις. 

β) ΓΡΑΦΕΙΟ ΑΣΤΙΚΟΔΗΜΟΤΙΚΗΣ ΚΑΤΑΣΤΑΣΗΣ ΜΗΤΡΩ¬ 
ΩΝ ΣΤΡΑΤΟΛΟΓΙΑΣ 

ΠΟΛΙΤΙΚΩΝ ΓΑΜΩΝ 

Τηρεί τα δημοτολόγια του Δήμου και μεριμνά για την ενη¬ 
μέρωσή τους με εγγραφές, διαγραφές κλπ μεταβολές. 

Συντάσσει τις απαιτούμενες πράξεις Δημάρχου περί εγ¬ 
γραφών και μεταβολών (διαγραφές λόγω θανάτου, διορθώ- 
σεως ηλικιών ανδρών και γυναικών, συμπλήρωση στοιχείων 
που λείπουν εγγραφή αδηλώτων κλπ) στα Δημοτολόγια με¬ 
ριμνά για την υποβολή τούτων στην Νομαρχία προς έγκριση 
ως και την κοινοποίηση τούτων αρμοδίως. 

Τηρείτο αρχείο των εκδιδομένων πράξεων Δημάρχου σχε¬ 
τικών επί του Δημοτολογίου και Ιθαγένειας και των επ’ αυτών 
εγκριτικών της Νομαρχίας. 

Τηρεί τους οικογενειακούς φακέλους των εις το Δημοτο¬ 
λόγιο εγγεγραμμένων Δημοτών και αλφαβητικό ευρετήριο 
καρτελών των οικογενειών τους. 

Εκδίδει από το Δημοτολόγιο πιστοποιητικά προσωπικής και 
οικογενειακής κατάστασης και τηρεί στο αρχείο τα σχέδια 
των εκδιδομένων πιστοποιητικών οικογενειακής κατάστασης. 

Ενεργείτις εγγραφές των Δημοτών λόγω αποκτήσεωςτης 
Ελληνικής Ιθαγένειας και διαγραφές αυτών λόγω απώλειας. 

Επιμελείται της έκδοσης πιστοποιητικών Ιθαγένειας για 
κάθε χρήση. 


Προσυπογράφει όλα τα εκδιδόμενα πιστοποιητικά, τις 
αποφάσεις του Δημάρχου επί των μεταβολών στα Δημοτο¬ 
λόγια, καθώς καιτην υπηρεσιακή αλληλογραφία η οποία διε¬ 
ξάγεται από αυτό. 

Εφαρμόζειτην ισχύουσα Νομοθεσία περί Δημοτολογίου. 

Συντάσσει, ενημερώνει και τηρεί υπεύθυνα τα Μητρώα 
Αρρένων ειδικότερα: 

«Καταρτίζει ετησίως τα Μητρώα Αρρένων, τα ενημερώνει 
και τηρεί αρχείο των αποφάσεων και μεταβολών που επέρ¬ 
χονται ο αυτά. 

Ενεργεί όλη την αλληλογραφία την σχετιζόμενη με τα Μη¬ 
τρώα Αρρένων και εκδίδει εξ αυτών τα απαιτούμενα πιστο¬ 
ποιητικά. 

Καταρτίζει τους στρατολογικούς πίνακες. 

Φροντίζει για την ενημέρωση των υπόχρεων για την υπο¬ 
βολή δελτίων επιλογής. Εκδίδει τα απαιτούμενα πιστοποιη¬ 
τικά για την απαλλαγή των υπόχρέων από τις στρατολογικές 
τους υποχρεώσεις, καθώς και για την εισαγωγή των ενδια¬ 
φερομένων στις διάφορες στρατιωτικές σχολές. 

Εφαρμόζειτην ισχύουσα Νομοθεσία περί Στρατολογίας. 

Επίσης ασχολείται με κάθε θέμα που αφορά την διαδικα¬ 
σία τέλεσης πολιτικών γάμων. 

γ) ΓΡΑΦΕΙΟ ΠΟΛΙΤΙΣΤΙΚΩΝ ΕΚΔΗΛΩΣΕΩΝ 

ΚΟΙΝΩΝΙΚΗΣ ΠΡΟΝΟΙΑΣ ΠΑΙΔΕΙΑΣ ΚΑΙ ΑΘΛΗΤΙΣΜΟΥ 

Οργανώνει τις τελετές, δεξιώσεις και γεύματα του Δήμου, 
την υποδοχή φιλοξενία και ξενάγηση προσωπικοτήτων ή 
ομάδων προσώπων της ημεδαπής και αλλοδαπής, καθώς 
και τις επαφές με δημοτικούς άρχοντες του Εξωτερικού. Συ¬ 
νεργάζεται επίσης με τους αρμόδιους φορείς της Δημόσιας 
Διοίκησης για την διοργάνωση των επισήμων τελετών. 

Μεριμνά για την εκτύπωση προσκλήσεων και γιατην έγκαι¬ 
ρη αποστολή τους προς τα πρόσωπα που καλούνται στις 
διοργανωμένες από τον Δήμο τελετές και δεξιώσεις. 

Μεριμνά για τον σημαιοστολισμό καιτην φωταγώγηση της 
πόλης και των δημοτικών καταστημάτων κατά τις εθνικές και 
λοιπές εορταστικές εκδηλώσεις. Οργανώνει διάφορες 
πνευματικές και πολιτιστικές εκδηλώσεις του Δήμου και με¬ 
ριμνά για την προβολή αυτών. 

Τηρεί αρχείο φωτογραφικού υλικού (σε Άλμπουμ) των εκ- 
δηλώσεωντου Δήμου. Εκτελεί κάθε υπηρεσία σχετική με την 
άσκηση της Δημοτικής Πρόνοιας προς τους απόρους και 
αναξιοπαθούντες δημότες (βοηθήματα, φαρμακευτική πε¬ 
ρίθαλψη, ταφή απόρων κλπ. 

Εις την αρμοδιότητα αυτού ανάγεται και η παροχή δωρε¬ 
άν ιατρικής περίθαλψης στο Σταθμό Α' Βοηθειών και η εισα¬ 
γωγή των ασθενών δημοτών σε Νοσοκομείο με το ασθενο¬ 
φόρο του Δήμου. 

Επιμελείται για τα θέματα ενίσχυσης απόρων δημοτών κα¬ 
τά τις γιορτές των Χριστουγέννων και του Πάσχα, της απο¬ 
νομής βραβείων στους αριστούχους μαθητές, καθώς επί¬ 
σης και κάθε άλλη εκδήλωση που αφορά μέριμνα για κάλυ¬ 
ψη Κοινωνικών αναγκών. 

Ασχολείται με την οργάνωση και διεξαγωγή όλωντων αθλη¬ 
τικών εκδηλώσεων σε συνεργασία και με άλλους φορείς. 

Μεριμνά για την δημιουργία αθλητικών χώρων, δίνοντας 
την δυνατότητα στους δημότες για ελεύθερη άσκηση. 

Δημιουργεί τις προϋποθέσεις για την ανάπτυξη του μαζι¬ 
κού λαϊκού αθλητισμού. 

Παρακολουθείτο δημοτικό γήπεδο και μεριμνά για την κα¬ 
λή λειτουργία, φροντίζει για τις ελλείψειςτου και επιμελείται 
για την συνεχή συντήρηση των εγκαταστάσεων για την εκτέ¬ 
λεση έργων και επισκευών. 

Εισηγείται στο Δημοτικό Συμβούλιο, δια του Δημάρχου, 
την προμήθεια αθλητικού υλικού και στις Τεχνικές Υπηρε¬ 
σίες την σύνταξη μελετών και εκπόνηση σχεδίων για νέους 
αθλητικούς χώρους. 

Στην διαδικασία και έλεγχό του υπάγονται όλα τα αθλητι¬ 
κά γήπεδα καθώς και κάθε αθλητική εγκατάσταση. 

Καθορίζει, σε συνεργασία με τους ενδιαφερομένους αθλη¬ 
τικούς φορείς, τις ώρες εκτέλεσης των προγραμμάτων τους 
και τους καθορίζει τις ημέρες άθλησης και εκγύμνασης. 

Εισηγείται κατά την σύνταξη του προϋπολογισμού την 
ετήσια οικονομική ενίσχυσή τους, στα πλαίσια της οικονομι¬ 
κής αντοχής του Δήμου. 

Ασχολείται με την ιεράρχηση καιπροώθηση προβλημάτων 
παιδείας. 

Παρακολουθεί τις δραστηριότητες των Σχολείων. 

Συνεργάζεται με τους συλλόγους των εκπαιδευτικών. 

Φροντίζει για τη σύσταση σε συνεργασία με την διοίκηση 
των δημοτικών Επιτροπών Παιδείας, των Σχολικών Επιτρο¬ 
πών και παρακολουθεί τις δραστηριότητες τους. 

Μεριμνά για την αρτιότερη λειτουργία των εκπαιδευτη¬ 
ρίων και γενικά ασκεί όλες τις αρμοδιότητες που έχουν απο¬ 
δοθεί η πρόκειται να αποδοθούν στην Τοπική Αυτοδιοίκηση 
σχετικά με την εκπαίδευση. 

Τηρεί την ισχύουσα Νομοθεσία όσον αφορά τις επιχορη¬ 
γήσεις των Σχολικών Επιτροπών και τους Απολογισμούς. 

δ) ΓΡΑΦΕΙΟ ΠΡΩΤΟΚΟΛΛΟΥ ΔΙΕΚΠΕΡΑΙΩΣΗΣ ΑΡΧΕΙΟΥ 

ΕΝΗΜΕΡΩΣΗ ΠΟΛΙΤΗ 

Φροντίζει για την παραλαβή, πρωτοκόλληση, συσχέτιση 
και διεκπεραίωση όλων των εισερχομένων εγγράφων τα 
οποία και διανέμει στις Υπηρεσίες του Δήμου καθώς και των 
εξερχόμένων. 

Τηρεί άλατα κατά Νόμο σχετικά βιβλία. Διεκπεραιώνει αυ¬ 
θημερόν όλη την εισερχόμένη και εξερχόμενη αλληλογρα¬ 
φία του Δήμου. 

Τηρεί το Γενικό Αρχείο του Δήμου, εκδίδει τα αντίγραφα 
των εγγράφων στοιχείων που υπάρχουν σ’ αυτό, ύστερα 
από έγκριση και φροντίζει για την εκκαθάριση του σύμφωνα 
με τις σχετικές αποφάσεις. 

Φυλάσσει και συντηρείτο δημοτικά έγγραφα όλωντων υπη¬ 
ρεσιών και είναι υπεύθυνο για τη σωστή αρχειοθέτησή τους. 

Εκδίδει στοιχεία που κάθε φορά ζητούνται από τις διάφο¬ 
ρες υπηρεσίες του Δήμου. 

Ενημερώνει τους πολίτες για τα δικαιώματά τους και τις 
ενέργειες που απαιτούνται για την διεκπεραίωση των υπο- 
θέσεών τους και τους εφοδιάζει με τα πληροφοριακά στοι¬ 
χεία και τα διαθέσιμα έντυπα. 

Κατευθύνει τους πολίτες για τα δικαιώματά τους και τις 
ενέργειες που απαιτούνται για την διεκπεραίωση των υπο- 
θέσεών τους για την καλύτερη αντιμετώπιση των προβλη¬ 
μάτων τους και τους ενημερώνει για την πορεία τους. 

Κατευθύνει και οργανώνει την επικοινωνία των πολιτών με 
τις υπηρεσίες Τμήματα Γ ραφεία του Δήμου. 

Ενημερώνει με τα μέσα μαζικής ενημέρωσης και κάθε άλ¬ 
λο πρόσφορο μέσο τους πολίτες για τα νέα μέτρα που απο- 
φασίζονται κάθε φορά. 

Δέχεται υποδείξεις και προτάσεις για αλλαγές που συμ¬ 
βάλλουν στην βελτίωση της λειτουργίας του Δήμου και στη 
λήψη μέτρων που τους αφορά. 

Δέχεται υποδείξεις και προτάσεις για αλλαγές που συμ¬ 
βάλλουν στην βελτίωση της λειτουργίας του Δήμου και στη 
λήψη μέτρων που τους αφορά αποσκοπώντας έτσι με τις 
ρυθμίσεις αυτές στην ενεργοποίηση του πολίτη μέσα και 
από αυτή τη διαδικασία δίδοντας του τη δυνατότητα να με¬ 
τέχει μετιςδικέςτου ιδέες προτάσεις καιτη δημιουργική του 
φαντασία στο Κοινωνικό γίγνεσθαι και στη γενικότερη προ¬ 
σπάθεια σχεδιασμού για την ανάπτυξη. 

Υποχρεούται να εφοδιάζεται με τα απαραίτητα πληροφο¬ 
ριακά έντυπα, αιτήσεις κλπ και να παρέχει κάθε διευκόλυν¬ 
ση για την άμεση ενημέρωση και εξυπηρέτηση των πολιτών. 

Είναι ευνόητο ότι το Γ ραφείο επικοινωνίας και πληροφό¬ 
ρησης πολίτη δεν υποκαθιστά σε καμιά περίπτωση τις αρ¬ 
μόδιες υπηρεσίες Δήμου στα αντικείμενά τους, αλλά υπο- 
βοηθείτο έργο τους και εξυπηρετεί τον πολίτη. 


Β. ΤΜΗΜΑ ΟΙΚΟΝΟΜΙΚΟ 

α) ΓΡΑΦΕΙΟ ΒΕΒΑΙΩΣΕΩΣ ΦΟΡΩΝ-ΤΕΛΩΝ ΔΙΚΑΙΩΜΑΤΩΝ 

β)ΔΗΜΟΤΙΚΗΣ ΠΕΡΙΟΥΣΙΑΣ ΠΡΟΫΠΟΛΟΓΙΣΜΟΥ- ΑΠΟ¬ 
ΛΟΓΙΣΜΟΥ 

ΓΡΑΦΕΙΟ ΕΚΚΑΘΑΡΙΣΗΣ ΚΑΙ ΕΝΤΟΛΗΣ ΔΑΠΑΝΩΝ ΠΡΟ¬ 
ΜΗΘΕΙΩΝ 

Επιμελείται και διεκπεραιώνει την απαιτουμένη διαδικασία 
για τη βεβαίωση των κάθε φύσεως τελών, δικαιωμάτων, φό¬ 
ρων και εισφορών και συντάσσει τους αναγκαίους φορολο¬ 
γικούς και χρηματικούς καταλόγους. 

Προβαίνει σε έλεγχο για την επιβεβαίωση των στοιχείων 
των δηλώσεων και επιφέρει τις αντίστοιχες διορθώσεις ή ει- 
σηγείται την επιβολή προστίμου. Φροντίζει για την έγκαιρη 
δημόσια ανακοίνωση πρόσκληση για την υποβολή δηλώσε¬ 
ων όπου απαιτείται τούτο για την επιβολή των τελών κλπ 
στην αρχή κάθε χρόνου. 

Επιμελείται της κανονικής και εγκαίρου συντάξεως απο¬ 
στολής των γνωστοποιήσεων για την εγγραφή των υπόχρε¬ 
ων φορολογουμένων στους φορολογικούς καταλόγους κα¬ 
θώς και των προσκλήσεων και αποφάσεων των επιτροπών 
επίλυσης φορολογικών διαφορών. 

Επιμελείται της απαιτουμένης διαδικασίας για την δημο- 
πράτηση και βεβαίωση των τελών χρήσεως κοινοχρήστων 
χώρων γενικά. 

Της διενέργειας ελέγχου, όσον αφορά στην έκταση των 
χώρων που χρησιμοποιούνται και προβαίνει σε περίπτωση 
διαπίστωσης χρήσεων χώρων που αναφέρονται χωρίς άδεια 
του Δήμου που χορηγήθηκε, στην σύνταξη του οικείου βε¬ 
βαιωτικού καταλόγου κατόπιν απόφασης Δημάρχου και 
σύμφωνα με τις διατάξεις που ισχύουν εκάστοτε περί βεβαι¬ 
ώσεων των εσόδων του Δήμου. 

Επιμελείται της βεβαιώσεως του τέλους καθαριότητας και 
φωτισμού. 

Ασκεί τον έλεγχο καιτηνπαρακολούθησητης βεβαιώσεως 
και εισπράξεως των τελών καθαριότητας και φωτισμού από 
την ΔΕΗ. 

Συντάσσει παραστατικά στοιχεία για την κατάρτιση χρη¬ 
ματικών καταλόγων των ακινήτων που στερούνται ηλεκτρι¬ 
κών μετρητών, ως και των περιπτώσεων επιστροφών βεβαι- 
ωθέντων ποσών από τη ΔΕΗ που δεν εισπράχθηκαν. 

Επιμελείται της βεβαιώσεως του φόρου επί των ηλεκτρο¬ 
δοτουμένων χώρων τηρώντας όλες τις προαναφερόμενες 
διαδικασίες των τελών καθαριότητας και φωτισμού ομοίως 
επιμελείται της βεβαιώσεως του ΤΑΠ. 

Προβαίνει σε κάθε ενέργεια του Νόμου σχετικά με την βε¬ 
βαίωση των παντός είδους φόρων και εισφορών. 

Μεριμνά την εκτέλεση κάθε προπαρασκευαστικής εργασίας 
που αφορά στην διαγραφή βεβαιωθέντων ή επιστροφή αχρε- 
ωστήτως εισπραχθέντων φόρων, τελών και δικαιωμάτων. 

Διεκπεραιώνει όλη την διαδικασία επιλύσεως φορολογι¬ 
κών διαφορών. 

Τηρεί τα βιβλία που προβλέπονται από το Νόμο. 

Τηρεί κτηματολόγιο όλων των κτημάτων που ανήκουν 
στην κυριότητα του Δήμου. 

Για κάθε ακίνητο που περιλαμβάνεται στο Κτηματολόγιο 
τηρείται ιδιαίτερος φάκελος στον οποίο περιέχονται τα δι- 
καιολογητικά της εγγραφής, τοπογραφικό διάγραμμα και 
κάθε άλλο σχετικό στοιχείο. 

Φροντίζει γιατην έγκαιρη εκμίσθωση των ακινήτωντου Δή¬ 
μου και την υπογραφή των σχετικών συμβάσεων και παρα¬ 
κολουθεί την καλή εκτέλεση των όρων τους. 

Συντάσσει τις βεβαιωτικές καταστάσεις των εσόδων από 
μισθώματα και τηρείτο βιβλία που ορίζει ο Νόμος, καθώς και 
ειδικό φάκελο για κάθε μίσθωμα. 

Τηρεί επίσης βιβλίο επίπλων και γενικά του μη αναλώσιμου 
υλικού και φροντίζει για την καταγραφή και παρακολούθηση 
αυτού και τη σχετική χρ4έωση των Υπηρεσιών. 

Στην αρμοδιότητα του Γραφείου αυτού ανάγεται η εκτέ¬ 
λεση κάθε εργασίας που αφορά στην κατάρτιση του προϋ¬ 
πολογισμού και απολογισμού εσόδων και εξόδων του. 

Δήμου και των επ’ αυτών εκθέσεων και η μέριμνα της ψη- 
φίσεως και εγκρίσεως αυτών. 

Μελετά και εισηγείται με βάση τα οικονομικά στοιχεία του 
Δήμου, τους όρουςτων σχεδίων συμβάσεων δανείων αυτού 
και ενεργεί για την πραγματοποίησή τους. 

Παρακολουθεί, συγκεντρώνει, ελέγχει και καταχωρεί στα 
σχετικά λογιστικά βιβλία τα αποτελέσματα του προϋπολογι¬ 
σμού εσόδων και εξόδων, του Δημοτικού χρέους και της Δη¬ 
μοτικής Περιουσίας γενικά. 

Εισηγείται την αναμόρφωση του προϋπολογισμού με την 
εγγραφή νέων εσόδων και την χορήγηση συμπληρωματικών 
και εκτάκτων πιστώσεων. 

Τηρεί ειδικό Αρχείο προϋπολογισμών και απολογισμών 
του Δήμου, με όλες τις σχετικές εγκριτικές αποφάσεις, κα¬ 
θώς και τις αποφάσεις του Δημοτικού χρέους. 

Τηρεί όλα τα βιβλία που ορίζονται από την σχετική Νομο¬ 
θεσία και τα απαραίτητα βοηθητικά. 

Συγκεντρώνει στατιστικά στοιχεία που αναφέρονται γενι¬ 
κά στα οικονομικά ζητήματα που αφορούν στο Δήμο και εί¬ 
ναι χρήσιμα για τις προβλέψεις του προϋπολογισμού. 

Παραβάλλει τις μηνιαίες καταστάσεις ληψοδοσίας που 
συντάσσονται από το Ταμείο του Δήμου μετιςεγγραφέςτων 
λογιστικών βιβλίων, για την αποκατάσταση σφαλμάτων που 
μπορεί να έχουν γίνει. 

Φροντίζει για την απόδοση λογαριασμών του Δημάρχου 
μέσα στις προθεσμίες του Νόμου για τα έργα, προμήθειες 
κλπ που εκτελούνται χωρίς δημοπρασία. 

Φροντίζει για την εκκαθάριση και εντολή της πληρωμής 
όλωντων δαπανών του Δήμου, σύμφωνα με τον Νόμο, την έκ¬ 
δοση καταλογιστικών αποφάσεων για τα ελλείμματα που πα¬ 
ρουσιάζονται ή γιατις ζημιές του Δήμου που προέρχονται από 
άλλες αιτίες και τη βεβαίωση, σαν δημοτικού εσόδου, χρεών 
που προέρχονται από απώλεια ή βλάβη υλικώντου Δήμου. 

Εκδίδει τα χρηματικά εντάλματα στα ονόματα των δικαι¬ 
ούχων, καταχωρεί στα βιβλία και στη συνέχεια μετά την υπο¬ 
γραφή από τον προϊστάμενο του τμήματος και το Δήμαρχο 
τα στέλνει στο Δημοτικό Τ αμείο για εξόφληση. Τηρεί τον λο¬ 
γαριασμό του παθητικού υπολοίπου. 

Συντάσσει τις μισθοδοτικές καταστάσεις όλου του προ¬ 
σωπικού του Δήμου με βάση τα παραστατικά στοιχεία που 
κοινοποιούνται από το Γ ραφείο Διοίκησης. 

Παρακολουθεί τη μισθοδοτική κατάσταση όλωντων εργα¬ 
ζομένων στον Δήμο και εκδίδει τις σχετικές βεβαιώσεις και 
πιστοποιητικά, οσάκις ζητούνται. 

Τηρεί μισθολογικό Μητρώο για κάθε εργαζόμενο. 

Εκδίδει στο τέλος χρόνου τις βεβαιώσεις των αποδοχών 
του άρθρου 70 παρ. 3 του ΝΑ. 3323/55 και συντάσσει τους 
αναλυτικούς πίνακες με τα στοιχεία των δικαιούχων και τα 
ποσά των αμοιβών κλπ που καταβλήθηκαν ολόκληρο το χρό¬ 
νο στο προσωπικό. 

Παρακολουθεί όλα τα θέματα τα εναγόμενα στο μισθολό¬ 
γιο ολοκλήρου του προσωπικού και διεξάγει κάθε συναφή 
εργασία. 

Φροντίζει για την προμήθεια όλων των ειδών και υλικών 
που χρειάζονται οι Υπηρεσίεςτου Δήμου και ενεργεί όλες τις 
πράξεις που απαιτούνται μέχρι να υπογραφούν από τις αρ¬ 
μόδιες Επιτροπές τα οριστικά πρωτόκολλα παραλαβής και 
να παραδοθούν στις αποθήκες του Δήμου τα πιο πάνω είδη. 

Γ. ΤΜΗΜΑ ΤΑΜΙΑΚΗΣ ΥΠΗΡΕΣΙΑΣ 

α) ΓΡΑΦΕΙΟ ΕΣΟΔΩΝ και ΕΞΟΔΩΝ 

Μελετά την τήρηση σύμφωνα με την κείμενη Νομοθεσία 
των λογιστικών βιβλίων και ελέγχει τις καταχωρούμενες κά¬ 
θε μήνα εγγραφές. 

Επιμελείται την έκδοση και αποστολή των ατομικών προ¬ 
σκλήσεων προς τους οφειλέτες του Δήμου. 


Παραδίδει έγκαιρα στο εισπρακτικό όργανο αντίγραφα 
των χρηματικών καταλόγων για να επιμεληθεί την αντίστοι¬ 
χη είσπραξη. 

Κατανέμει κατ είδος εσόδου τους εισπρακτέους χρηματι¬ 
κούς καταλόγους και παρακολουθεί την είσπραξη τους και 
ενεργεί τις πιστώσεις στους πιο πάνω τίτλους των πληρωθέ- 
ντων ποσών. 

Ενεργεί τις εισπράξεις των κάθε είδους Δημοτικών εσό¬ 
δων με την έκδοση διπλοτύπων αποδείξεων. 

Η διαδικασία της είσπραξης των βεβαιωθέντων δημοτικών 
εσόδων ρυθμίζεται από τις διατάξεις του από 17-5/ 
15.6.1959 Β.Δ/τος όπως αυτές κάθε φορά τροποποιούνται. 

Ο έλεγχος των αποστελλομένων στο Γ ραφείο αυτό χρη¬ 
ματικών ενταλμάτων για πληρωμή εξόδων του Δήμου και κά¬ 
θε άλλου νόμιμου για πληρωμή τίτλου, 

Ο πιο πάνω έλεγχος συνίσταται: 

α) στο νομότυπο της υπογραφής του εντάλματος, 

β) στην πληρότητα των δικαιολογητικών τα οποία πρέπει 
να συνοδεύουν τα εντάλματα, 

γ) στην έκδοση του εντάλματος σε βάρος και μέσα στα 
όρια της νόμιμα χορηγηθείσης πίστωσης. 

Η πληρωμή κάθε δαπάνης γίνεται στον πραγματικό δικαι¬ 
ούχο ή τον πληρεξούσιο του προκειμένου δε για νομικά πρό¬ 
σωπα στον νόμιμο αντιπρόσωπό του ή στον νόμιμο δικαιού¬ 
χο της απαίτησης. 

Ο ενεργήσας τον έλεγχο του χρηματικού καταλόγου οφεί¬ 
λει να αναγράφει σ' αυτό με σφραγίδα ή ιδιοχείρως τη λέξη 
ελέγχθηκε και να βεβαιώνει αυτό με την υπογραφή του. 

Επίσης ο Ταμιακός υπάλληλος οφείλει να αναγράφει στο 
εξοφλούμενο Χρηματικό ένταλμα με σφραγίδα ή ιδιόχειρα 
τη λέξη «πληρώθηκε» και τη χρονολογία που έγινε η πληρω¬ 
μή βεβαιωθέντος τούτου με την υπογραφή του. 

Η διαδικασία της πληρωμής και εξόφλησης του χρηματι¬ 
κού εντάλματος ρυθμίζεται από τις σχετικές διατάξεις του 
Ν. 1188/1981 και τις αντίστοιχες του από 17-5/15.6.1958 
Β.Δ/τος όπως αυτές κάθε φορά τροποποιούνται. 

Τηρούνται τα προβλεπόμενα από την κείμενη Νομοθεσία 
λογιστικά βιβλία. 

Καταρτίζει τους μηνιαίους-τριμηνιαίους και ετήσιους λο¬ 
γαριασμούς της διαχείρισης εσόδων και εξόδων και καταρ¬ 
τίζει τον ετήσιο απολογισμό εσόδων-εξόδων. 

Αποδίδει τις κρατήσεις υπέρ τρίτων στους δικαιούχους. 

Ο Δημοτικός Ταμίας δεν έχει δικαίωμα να κρατά στο Τα¬ 
μείο από το ένα δωδεκατημόριο των εξόδων που είναι γραμ¬ 
μένο στον προϋπολογισμό του Δήμου σύμφωνα με τον Κώ¬ 
δικα Δήμων και Κοινοτήτων άρθρον215παρ. 2. 

Παραλαμβάνει κάθε μέρα τις εισπράξεις που πραγματο¬ 
ποιούνται από το εισπρακτικό όργανο και φυλάσσει αυτές με 
ευθύνη του και είναι υποχρεωμένος να διασφαλίσει να τις 
καταθέτει στην Τράπεζα Ελλάδας ή στο Ταμείο Παρακατα¬ 
θηκών και Δανείων ή στην Εθνική Τράπεζα. 

Δ. ΤΜΗΜΑ ΤΕΧΝΙΚΟ 

α. ΓΡΑΦΕΙΟ ΠΡΟΓΡΑΜΜΑΤΙΣΜΟΥΤΟΠΟΓΡΑΦΙΚΟΥ ΣΧΕ¬ 
ΔΙΟΥ ΠΟΛΗΣ 

1. Φροντίζει για την σύνταξη και αναμόρφωση του τεχνι¬ 
κού προγράμματος σε συνεργασία με την οικονομική Υπη¬ 
ρεσία του Δήμου. 

2. Παρακολουθεί την υλοποίηση του Τεχνικού Προγράμ¬ 
ματος μετά των αρμοδίων καθ ύλη γραφείων και ενημερώνει 
το Γ ραφείο του Δημάρχου επί της εξελίξεως των διαφόρων 
έργων σε μέσα , υλικά και δαπάνες. 

Το γραφείο προγραμματισμού τοπογραφικού σχεδίου πό¬ 
λης διεκπεραιώνει αιτήσεις Δήμου ιδιωτών ή άλλων Δημο¬ 
σίων φορέων. Επιμελείται και προωθεί τις διαδικασίες που 
έχουν σχέση με το Γ.Π.Σ., την προώθηση, τροποποίηση ή 
επέκταση αυτού. 

Την έγκριση ή τροποποίηση τοπικών ρυμοτομικών στον 
αστικό ιστό ή σε εγκεκριμένους οικισμούς. Προωθεί και επι¬ 
βλέπει τις διαδικασίες κήρυξης απαλλοτρίωσης μέχρι συ¬ 
ντέλεσης αυτών. Ελέγχει τα τοπογραφικά και ρυμοτομικά 
διαγράμματα που του υποβάλλονται. Προβαίνει στη σύντα¬ 
ξη τοπογραφικών διαγραμμάτων και ελέγχου μελετών ανα- 
θέσεως έργων. 

Χορηγεί υψομετρικές αφετηρίες ύψους νέων οικοδομών. 
Σε περίπτωση ένταξης νέων περιοχών στο σχέδιο πόλεως 
επιβλέπει τη σύνταξη των πράξεων εφαρμογών με όλες τις 
σχετικές διαδικασίες. 

Το πιο πάνω γραφείο επιμελείται της αγοράς κατόπιν συ¬ 
ναινετικών διαδικασιών μεταξύ των ιδιωτών απαλλοτριωθέ- 
ντων οικοπέδων και του Δήμου, σύμφωνα με την ισχύουσα 
αντικειμενική αξία όπως προσδιορίζεται από την αντίστοιχο 
Δ.Ο.Υ. ή από το Σώμα Ορκωτών Εκτιμητών και της σχετικής 
έγκρισης από το Δημοτικό Συμβούλιο και το ΥΠΕΧΩΔΕ 

Φροντίζει για την συγκέντρωση, σωστή ταξινόμηση για αρ¬ 
χειοθέτηση των πάσης φύσεως διαγραμμάτων των διαφό¬ 
ρων Υπηρεσιών που ενδιαφέρουν το Δήμο, όπως πινακίδες 
ρυμοτομικού σχεδίου, διαγράμματα αποτύπωσης κοινοχρή¬ 
στων εγκαταστάσεων αεροφωτογραφίες διαγραμμάτων και 
σχεδίων υψομετρικής διαμόρφωσης των κοινόχρηστων χώ- 
ρωντου Δήμου, διαγραμμάτων τροποποίησης αυτών κλπ. 

Επιμελείται της καταλλήλου σήμανσης των παραπάνω 
στοιχείων ώστε να διατηρούνται πάντα ενήμερα ως προς την 
μορφή που ισχύει εκάστοτε. 

Αρχειοθετεί κατά κατηγορία τα διαγράμματα, τις αποφά¬ 
σεις που αφορούν τις αρχικές διαμορφώσεις και τις μετέ- 
πειτα μεταβολές των παραπάνω διαγραμμάτων. 

Επιμελείται της χορήγησης στοιχείων σε πάντα αιτούντα 
για τη σωστή εφαρμογή ρυμοτομίας και υψομετρικής δια¬ 
μόρφωσης των χώρων του Δήμου, παρακολουθεί τη σωστή 
εφαρμογή αυτών. 

Χειρίζεται όλα τα θέματα που σχετίζονται με τις άδειες οι¬ 
κοδομών στο βαθμό που εμπίπτουν εκάστοτε στην αρμοδιό¬ 
τητα του Δήμου. 

Χειρίζεται όλα τα θέματα σύνταξης, τήρησης παροχής 
στοιχείων που έχουν σχέση με την εφαρμογή κτηματολο¬ 
γίων πόλης σε βαθμό που εμπίπτουν εκάστοτε στην αρμο¬ 
διότητα του Δήμου, χειρίζεται θέματα σύνταξης πολεοδομι- 
κών μελετών παρακολουθεί και φροντίζει για την εφαρμογή 
αυτών. Επιμελείται της συγκέντρωσης στοιχείων επίλυσης 
των διαφόρων κυκλοφοριακών προβλημάτων. 

Εχει την ευθύνη για την εκτέλεση όλων των έργων κτιριακών 
και πλατειών που αναφέρονται στο αντίστοιχο τμήμα μελετών. 

Μεριμνά για την συντήρηση των δημοτικών κτιρίων στην δια- 
κόσμηση της πόλης και των δημοτικών Καταστημάτων και με¬ 
ριμνά για την επίβλεψη και εκτέλεση των σχετικών εργασιών. 

Φροντίζει για όλες τις υποθέσεις που έχουν σχέση με την 
ονοματοδοσία των οδών και πλατειών και την εκτέλεση των 
απαραιτήτων σχετικών εργασιών. 

Επιμελείται διαφόρων μικρών έργων άμεσης προτεραιό¬ 
τητας που οι τεχνικές υπηρεσίες κρίνουν σκόπιμο να κατα¬ 
σκευάσουν 

Επιμελείται όλωντων κατασκευών αυτών και φροντίζει πα¬ 
ράλληλα τον συντονισμό εργασιών την τήρηση των ημερο¬ 
λογίων εργασίας τη σύνταξη των δελτίων εργασίας του προ¬ 
σωπικού των συνεργείων και των μηχανικών μέσων. 

β) ΓΡΑΦΕΙΟ ΑΡΧΙΤΕΚΤΟΝΙΚΟΥ ΟΔΟΠΟΙΙΑΣ- ΜΗΧΑΝΟ¬ 
ΛΟΓΙΚΟΥ -ΗΛΕΚΤΡΟΝΙΚΟΥ 

Αυτό το Γραφείο ελέγχει μελέτες που υποβάλλονται προς 
έλεγχο από διάφορους φορείς. Συντάσσει μελέτες αρχιτε¬ 
κτονικών έργων, μελέτες οδοποιίας, κοινοχρήστων χώρων, 
διατηρητέων κτιρίων και πάσης φύσεως οικοδομικών εργα¬ 
σιών και επιβλέπειτην κατασκευή αυτών. Επιμελείται για τον 
ηλεκτροφωτισμό της πόλης και την μηχανολογική συντήρη¬ 


ση του στόλου των αυτοκινήτων Καθαριότητας. Τέλος κινεί 
τις διαδικασίες προσωρινής και οριστικής παραλαβής των 
έργων της αρμοδιότητόςτου. 

Γ) ΓΡΑΦΕΙΟ ΕΛΕΓΧΟΥ ΤΕΧΝΙΚΩΝ ΕΡΓΩΝ 

Η Αρμοδιότητα αυτού είναι η άσκηση προληπτικού και κα¬ 
τασταλτικού ελέγχου εφ' όλης της ύλης και των πάσης φύ¬ 
σεως μελετών, τιμών μονάδος ΑΤΟΕ Πιστοποιήσεωντων ερ¬ 
γασιών κλπ και όλες τις εργασίες του τεχνικού τμήματος. 

Επιπλέον δε και προκειμένου να υλοποιηθούν προγράμμα¬ 
τα συμβατικά ή άλλης φύσεως που προβλέπονται από την 
ισχύουσα νομοθεσία ως και τον αναπτυξιακό Νόμο 2508/ 
1997 που διαπνέεται από τις αρχές της βιώσιμης ανάπτυξης 
πόλεως, οικισμών και παραδοσιακών περιοχών, δύνανται τα 
επί μέρους γραφεία του τεχνικού τμήματος κατόπιν απόφα¬ 
σης του Δημοτικού Συμβουλίου και σχετικής εισήγησης του 
Δημάρχου να συνεργάζονται και να συνυλοποιούν μελέτες 
και επιβλέψεις ειδικών και γενικών έργων και εφαρμογών 
προβλεπόμενες από το τεχνικό πρόγραμμα με υπηρεσίες 
του Δημοσίου ή άλλων ΝΠΔΔ ή ΝΠΙΔ, ελεγχόμενα κατά κυ¬ 
ριότητα απάτην Νομαρχιακή Περιφερειακή Διοίκηση. 

Δ) ΓΡΑΦΕΙΟ ΚΑΘΑΡΙΟΤΗΤΑΣ ΠΕΡΙΣΥΛΛΟΓΗΣ ΑΠΟΡΡΙΜ¬ 
ΜΑΤΩΝ ΚΑΘΑΡΙΟΤΗΤΑΣ ΚΟΙΝΟΧΡΗΣΤΩΝ ΧΩΡΩΝ 

Φροντίζει για την συλλογή και αποκομιδή των απορριμμά¬ 
των της πόλης. Προγραμματίζει τη συλλογή αχρήστων αντι¬ 
κειμένων και γενικά έχει την ευθύνη της σωστής λειτουργίας 
αποκομιδής απορριμμάτων με το σύστημα των κάδων. 

Φροντίζει για την καθαριότητα των οδών, πλατειών και γε¬ 
νικά κοινοχρήστων χώρων της πόλης και τη λήψη κάθε μέ¬ 
τρου που είναι απαραίτητο για την ευπρεπή εμφάνιση τους 
και ακόμη φροντίζει για τον ειδικό ευπρεπισμό της πόλης κα- 
τάτις εορταστικές εκδηλώσεις (ασβέστωμα κρασπέδου, ση¬ 
μαιοστολισμός κλπ) 

Ε) ΓΡΑΦΕΙΟ ΚΗΠΩΝ ΔΕΝΔΡΟΣΤΟΙΧΙΩΝ ΚΑΙ ΠΕΡΙΒΑΛΛΟ¬ 
ΝΤΟΣ 

Επιμελείται για την εφαρμογή των προγραμμάτων δεν¬ 
δροφύτευσης. 

Μεριμνά για την διαφύλαξη και την προστασία του περι¬ 
βάλλοντος. 

Μεριμνά για την δημιουργία παιδικών χαρών και την λει¬ 
τουργία. 

Φροντίζει για την συντήρηση και βελτίωση των κήπων εφαρ¬ 
μόζει την Ανθοκομική-Κηπουρική τέχνη για την καλαίσθητη 
εμφάνιση του πρασίνου και τον συνδυασμό των φυτών. 

Είναι υπεύθυνο γιατο πότισμα τους ψεκασμούς και την κα¬ 
θαριότητα των χώρων πρασίνου έχοντας στην διάθεσή του 
τα σχήματα και εργαλεία που απαιτούνται (βυτιοφόρα κλπ). 

Φροντίζει για την συντήρηση, βελτίωση και επέκταση των 
δενδροστοιχιών του Δήμου, λίπανση σκάλισμα το κλάδεμα 
και την δημιουργία φυτωρίου. 

ΣΤ) ΓΡΑΦΕΙΟ ΥΔΡΕΥΣΗΣ 

Συντάσσει τις αιτήσεις παροχής νερού. 

Παραλαμβάνειτο νερό από τα μέσα μεταφοράς. 

Φροντίζει για την καλή λειτουργία των μηχανημάτων 
αντλήσεως του νερού. 

Φροντίζει ώστε όλες οι δεξαμενές να είναι πλήρεις ύδα- 
τος. 

Χλωριώνει το νερό καθημερινά σύμφωνα με τις οδηγίες 
της Δ/νσης Υγιεινής. 

Συντηρείτο δίκτυο ύδρευσης. 

Τοποθετεί τις παροχές νερού και ελέγχει τους υδρομε¬ 
τρητές κατανάλωσης νερού. 

Αποκαθιστά τις βλάβες του δικτύου ύδρευσης καθώς και 
των υδρομετρητών. 

Φροντίζει και αποκαθιστά τους χώρους όπου υπάρχει βλά¬ 
βη τόσο όσο και στα δημοτικά κτίρια. 

Φροντίζει γιατην κατά προτεραιότητατηντοποθέτηση της 
παροχής. 

Μεριμνά γιατηντήρηση των βιβλίων παραλαβής νερού και 
βεβαίωσης αυτού. 

ΑΡΘΡΟΝ 9ον 

Ο τρόπος λειτουργίας των Υπηρεσιών εκτός από όσα ορί¬ 
ζουν οι Νόμοι 1188/1981, 1586/1986 στις ιδιαίτερες λεπτο¬ 
μέρειες της καθορίζονται με ειδικούς κανονισμούς που θα 
ψηφίζονται από το Δημοτικό Συμβούλιο. 

ΑΡΘΡΟΝ 10ο 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ 

Α. Προϊστάμενος Δ/νσης. 

Προΐσταται όλων των Τμημάτων της Δ/νσης αυτής. 

Ελέγχει και εποπτεύει το προσωπικό της και το καθοδηγεί 
σύμφωνα με τις οδηγίες του Δημάρχου. 

Τηρείτο εμπιστευτικό πρωτόκολλο του Δήμου. 

Αποφασίζει και χαρακτηρίζει την αλληλογραφία και την 
στέλνει στις αρμόδιες Υπηρεσίες μέσω του Γραφείου Διοί¬ 
κησης. 

Θεωρεί όλα τα έγγραφα που συντάσσονται από τις Υπη¬ 
ρεσίες της Δ/νσης και μονογράφειτα σχέδιά της. 

Παρακολουθεί την πορεία κάθε σχετικού με την Διεύθυν¬ 
ση θέματος. 

Εισηγείται αρμόδια για τη διάθεση του προσωπικού σύμ¬ 
φωνα με τις ανάγκες των Τμημάτων της Διεύθυνσης. 

Ασκεί τις αρμοδιότητες που του έχουν ανατεθεί σύμφωνα 
με το Νόμο ή κατ' εξουσιοδότηση. 

Β. Προϊστάμενοι τμημάτων 

Προΐστανται όλων των Γ ραφείων του τμήματος τους. 

Παρακολουθούν την Νομοθεσία και Νομολογία και ενημε¬ 
ρώνουν ανάλογα τις υπηρεσίες. 

Παρακολουθούν τις ώρες προσέλευσης και αποχώρησης 
του προσωπικού και ενημερώνουν ανάλογα τον Δήμαρχο. 

Ελέγχουν και θεωρούν με μονογραφή όλα τα έγγραφα 
που συντάσσονται από τα Γραφεία του Τμήματος. 

Εισηγούνται στο Δημοτικό Συμβούλιο δια της Διευθύνσε- 
ως για θέματα που έχουν σχέση με τα τμήματά τους. 

Ασκούν αρμοδιότητες που τους έχουν ανατεθεί σύμφωνα 
με το Νόμο ή κατ' εξουσιοδότηση. 

Με την παρούσα τροποποίηση του Οργανισμού Εσωτερι¬ 
κής Υπηρεσίας δεν προκαλείται δαπάνη. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Πειραιάς, 18 Ιουνίου 2004 
Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΓΡΗΓΟΡΙΟΣ ΔΗΜΑΣ 
-♦- 

Αριθ. 349 (2) 

Καθιέρωση υπερωριακής εργασίας στο μόνιμο προσωπικό 
του Δήμου Αγίου Παύλου Ν. Θεσσαλονίκης, για το έτος 
2004. 

Ο ΔΗΜΑΡΧΟΣ ΑΓΙΟΥ ΠΑΥΛΟΥ Ν. ΘΕΣΣΑΛΟΝΙΚΗΣ 

Έχοντας υπόψη: 

• Τις διατάξεις του άρθρου 16 του Ν. 3205/2003 «Μισθο- 
λογικές ρυθμίσεις λειτουργών και υπαλλήλωντου Δημοσίου 
ΝΠΔΔ, ΟΤΑ, κλπ» και άλλες συναφείς διατάξεις (ΦΕΚ 297/ 
Α/23.12.2003). 

• Τις διατάξεις της παρ. 10 του άρθρου 12 του Ν. 2503/ 
1997 «Διοίκηση, οργάνωση, στελέχωση της περιφέρειας, 
ρυθμίσεις θεμάτων για την Τοπική Αυτοδιοίκηση και άλλες 
διατάξεις». 

• Το γεγονός ότι υπάρχουν αυξημένες υπηρεσιακές ανά¬ 
γκες στον Δήμο μας καθ’ όλη την διάρκεια του έτους (Εκδη¬ 
λώσεις Καθαρά Δευτέρα στο Δάσος Σέϊχ Σου, εκδηλώσεις 
Φεστιβάλ, Καθαριότητα του Δήμου σε καθημερινή βάση, 
αντιμετώπιση προβλημάτων που προκύπτουν από έντονα 


καιρικά φαινόμενα όπως χιονοπτώσεις, παγετός, καύσωνας 
κλπ., και πολλές άλλες Πολιτιστικές εκδηλώσεις), καθώς το 
προσωπικό που υπηρετεί είναι λιγότερο από το προβλεπό- 
μενο στον Ο.Ε.Υ. του Δήμου μας, καθιερώνουμε εντός των 
ορίων που προβλέπουν κατά περίπτωση οι διατάξεις της 
παρ. 1 του άρθρου 16 του Ν. 3205/2003. Υπερωριακή κ.λπ. 
εργασία για το έτος 2004 (μέχρι 31.12.2004) στο μόνιμο προ¬ 
σωπικό του Δήμου μας, για την αντιμετώπιση εκτάκτων, επο¬ 
χιακών ή όλως απρόβλεπτων υπηρεσιακών αναγκών εμφα- 
νισθησομένων τυχόν εντός του χρονικού αυτού διαστήμα¬ 
τος ως εξής: 

ΑΠΟΓΕΥΜΑΤΙΝΗ ΕΡΓΑΣΙΑ 

(Κατ’ άτομο μέχρι 60 ώρες μηνιαίως - 720 ώρες ετησίως) 


Σύνολο Σύνολο 


Κατηγορία 
α/α υπαλλήλων 

Κ.Α 

Αριθμός ωρών 
υπαλλήλων μηνιαίως 

ωρών 

ετησίως 

1 

Διοικητικοί 

05-113.1 

7 

420 

5040 

2 

Υπηρεσία καθ/τας 

15-113.1 

7 

420 

5040 

3 

Οδηγοί απορριματοφ. 15-113.1 

4 

240 

2880 

4 

Επόπτης καθ/τας 

15-113.1 

1 

60 

720 


ΕΡΓΑΣΙΑ ΚΥΡΙΑΚΩΝ 



(Κατ’ άτομο μέχρι 16 ώρες μηνιαίως -192 ώρες ετησίως) 

1 

Διοικητικοί 

05-113.1 

7 

112 

1344 

2 

Υπηρεσία καθ/τας 

15-113.1 

7 

112 

1344 

3 

Οδηγοί απορριματοφ. 15-113.1 

4 

64 

768 

4 

Επόπτης καθ/τας 

15-113.1 

1 

16 

192 


ΕΡΓΑΣΙΑ ΚΥΡΙΑΚΩΝ 



(Κατ’ άτομο μέχρι 16 ώρες μηνιαίως -192 ώρες ετησίως) 

1 

Διοικητικοί 

05-113.1 

7 

112 

1344 

2 

Υπηρεσία καθ/τας 

15-113.1 

7 

112 

1344 

3 

Οδηγοί απορριματοφ. 15-113.1 

4 

64 

768 

4 

Επόπτης καθ/τας 

15-11371 

1 

16 

192 


Η παρούσα απόφαση δεν μπορεί να έχει αναδρομική ισχύ 
πέρα του μηνός από την δημοσίευση της στην Εφημερίδα 
της Κυβερνήσεως. 

Για την κάλυψη των δαπανών έχουν προβλεφθεί οι ανάλο¬ 
γες πιστώσεις, ήτοι στον ΚΑ 05-113.1 12000,00 ευρώ και 
στον ΚΑ 15-113.1 28000,00 ευρώ. Η προκύπτουσα σχετική 
δαπάνη δεν θα υπερβαίνει κατά μήνα το ένα δωδέκατο (1/12) 
των προαναφερόμενων εγγεγραμμένων στον προϋπολογι¬ 
σμό πιστώσεων. Αύξηση των σχετικών με την παραπάνω αι¬ 
τία πιστώσεων με μεταφορά κονδυλίων από πιστώσεις άλ¬ 
λων κατηγοριών δαπανών δεν επιτρέπεται να γίνει. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Άγιος Παύλος, 19 Ιανουάριου 2004 
Ο Δήμαρχος 
ΜΙΧΑΛΗΣΜΟΣΧΟΝΑΣ 
-♦- 

Αριθ. 207/4397 (3) 

Καθιέρωση υπερωριακής εργασίας σε υπαλλήλους του Δή¬ 
μου Άμφισσας Ν. Φωκίδας για το έτος 2004. 

Ο ΔΗΜΑΡΧΟΣ ΑΜΦΙΣΣΑΣ Ν. ΦΩΚΙΔΑΣ 

Έχοντας υπόψη: 

1. Τις διατάξεις του άρθρου 106 παρ. 2 του Ν. 1188/ 1981, 
όπωςτροποποιήθηκαν και συμπληρώθηκαν μετηνπαρ. 15του 
άρθ. 8του Ν. 2307/1995 (ΦΕΚ 113/τ. Α/5.6.1995) και την παρ. 
10 του αρθ. 12 του Ν. 2503/1997 (ΦΕΚ 107/τ. Α/ 30.5.1997), 
σύμφωνα με τις οποίες η εξαιρετική ή απρόβλεπτη ή έκτακτη 
υπηρεσιακή ανάγκη για καθιέρωση υπερωριακής εργασίας 
διαπιστώνεται με απόφαση του αρμόδιου για το διορισμό ορ¬ 
γάνου με τους όρους και περιορισμούς που ισχύουν κάθε φο¬ 
ρά για τους δημοσίους υπαλλήλους, με την επιφύλαξη των δια¬ 
τάξεων του άρθρου 109τουΝ. 1188/1981. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Το άρθρο 18 του Ν. 2470/1997 (ΦΕΚ 40/τ. Α/ 21.3.1997) 
«Αναμόρφωση Μισθολογίου Προσωπικού Δημόσιας Διοίκησης 
και άλλες συναφείς διατάξεις», όπως αντικαταστάθηκε με το 
άρθρο 15 του Ν. 2592/1998 και τροποποιήθηκε με τις διατάξεις 
του άρθρου 16 του Ν. 3205/2003 (ΦΕΚ 297 Α/23.12.2003). 

3. Την ερμηνευτική (Ν. 2503/1997) αριθμ. 27503/3.7.1997 
εγκύκλιο του Υπ. Εσωτερικών Δ.Δ. και Αποκ/σης. 

4. Το υπ’ αριθμ. 2/72757/0022/31.12.2003 έγγραφο του 
Γεν. Λογ. του Κράτους - Διεύθυνση 22η Μισθολογίου. 

δ.Τοναριθμότων υπηρετούντων Τακτικών Υπαλλήλων στο 
Δήμο. 

6. Τις εγγεγραμμένες στον υπό εκτέλεση προϋπολογισμό 
του Δήμου πιστώσεις για την υπερωριακή απασχόληση του 
προσωπικού και ειδικά στους Κωδικούς Αριθμούς: 


Α/Α 

ΚΩΔΙΚΟΣ ΑΡΙΘΜΟΣ 

ΠΟΣΟ ΕΥΡΩ 

1 

05/113.1 

7483,49 

2 

15/113.1 

1760,82 

3 

20/113.1 

1467,35 

4 

35/113.1 

293,47 

5 

45/113.1 

293,47 

6 

50/113.1 

293,47 

7 

70/113.1 

586,94 

8 

75/113.1 

1467,35 


ΣΥΝΟΛΟ 

13646,36 


7. Το γεγονός ότι για την ομαλή και απρόσκοπτη λειτουρ¬ 
γία των υπηρεσιών του Δήμου, τόσο από έλλειψη προσωπι¬ 
κού όσο και από έκτακτες και επείγουσες ανάγκες στις Διοι¬ 
κητικές υπηρεσίες, στην καθαριότητα και στην ύδρευσης εί¬ 
ναι ανάγκη όπως καθιερωθεί υπερωριακή εργασία με 
αμοιβή, πέρα από το κανονικό ωράριο και τις απογευματινές 
ώρες και κατά τις Κυριακές και εξαιρέσιμες ημέρες από 
01.06.2004 μέχρι 31.12.2004, αποφασίζουμε: 

1. Εγκρίνουμε την καθιέρωση υπερωριακής εργασίας με 
αμοιβή κατά τις απογευματινές ώρες (σύνολο 7.200 ώρες) κα¬ 
θώς και νυχτερινές και εξαιρέσιμων ημερών (σύνολο 2.400 
ώρες), πέρα από το κανονικό ωράριο, για την ομαλή και απρό¬ 
σκοπτη λειτουργία των υπηρεσιών του Δήμου, τόσο από έλ¬ 
λειψη προσωπικού όσο και από έκτακτες και επείγουσες ανά¬ 
γκες στις Διοικητικές υπηρεσίες, στην καθαριότητα, στην 
ύδρευση, στην αποχέτευση, στους κήπους, στα σφαγεία, στην 
οδοποιία και στις λοιπές υπηρεσίες (που εντάσσονται στους 
παραπάνω Κ.Α) από 1.6.2004 μέχρι 31.12.2004. 

2. Ειδικότερα θα εργαστούν με αμοιβή, πέρα από το κανο¬ 
νικό ωράριο εργασίας οι υπάλληλοι των παρακάτω κλάδων: 

ΚΑΤΗΓΟΡΙΑ ΠΕ 

• Κλάδος ΠΕΙ άτομα 1 

• Κλάδος ΠΕ4 άτομα 1 

ΚΑΤΗΓΟΡΙΑ ΤΕ 

• Κλάδος ΤΕ3 άτομα 1 

• Κλάδος ΤΕ4 άτομα 1 

ΚΑΤΗΓΟΡΕΑΔΕ 

• Κλάδος ΔΕΙ άτομα 6 

• Κλάδος ΔΕ29 άτομα 3 

• Κλάδος ΔΕ30 άτομα 2 

ΚΑΤΗΓΟΡΙΑ ΥΕ 

• Κλάδος ΥΕ16 άτομα 5 

Η βεβαίωση κατά μήνα των ωρών υπερωριακής εργασίας 
των υπαλλήλων θα γίνεται μετά σχετική πιστοποίηση των αρ¬ 
μοδίων Διευθυντών και έγκριση του Δημάρχου. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Άμφισσα, 8 Ιουνίου 2004 
Ο Δήμαρχος 

ΝΙΚΟΛΑΟΣ Δ. ΦΟΥΣΕΚΗΣ 


Αριθ. 1022 (4) 

Καθιέρωση υπερωριακής εργασίας στο μόνιμο προσωπικό 
του Δήμου Κτημενίων Ν. Ευρυτανίας για το έτος 2004. 

Ο ΔΗΜΑΡΧΟΣ ΚΤΗΜΕΝΙΩΝ Ν. ΕΥΡΥΤΑΝΙΑΣ 

Έχοντας υπόψη: 

1. Τις διατάξεις του άρθρου 16του Ν. 3205/2003 υπαλλή- 
λωντου Δημοσίου, Ν.Π.Δ.Δ., Ο.Τ.Α., κλπ και άλλες συναφείς 
διατάξεις (ΦΕΚ 297/Α/13.12.2003). 

2. Τις διατάξεις του άρθρου 114 του Π.Δ. 410/1995 «Περί 
αρμοδιοτήτων Δημάρχου». 

3 . Τις διατάξεις του Ν. 1188/1981 «Περί του Κώδικα Δημο¬ 
τικών και Κοινοτικών Υπαλλήλων». 

4. Τις διατάξεις του άρθρου 12παρ. 10 του Ν. 2503/1997. 

5. Τις διατάξειςτου Ν. 3205/2003 αρ. 16 (ΦΕΚ297/23.12.2003). 

6 . Την αριθ. 2/2757/0022/31.12.2003 εγκ. του Γεν. Λογι¬ 
στηρίου του Κράτους. 

Το γεγονός ότι απαιτείται πρόσθετη και υπερωριακή απα¬ 
σχόληση του προσωπικού για την κάλυψη των παρακάτω 
αναγκών του Δήμου: 

α) Γιατη διοργάνωση πολιτιστικών, ψυχαγωγικών, επετει- 
ακών και κοινωνικών εκδηλώσεων. 

β) Για την αρχειοθέτηση των εγγράφων και των φακέλων 
του Δήμου, τον έλεγχο των μεταδημοτεύσεων, την αναθεώ¬ 
ρηση των εκλογικών καταλόγων, την οργάνωση και λειτουρ¬ 
γία του Κ.Ε.Π. 

γ) Για τη σύνταξη του ετήσιου προϋπολογισμού και παρο¬ 
χή στοιχείων για την έναρξη εφαρμογής του διπλογραφικού 
λογιστικού συστήματος, την καταβολή τελών καθαριότη¬ 
τας, ύδρευσης, ΤΑΠ την επίδοση φορολογικών δικογράφων 
και κλήσεων σε κατοίκους Δημοτικών Διαμερισμάτων. 

δ. Τις ανάγκες που η έλλειψη προσωπικού επιβάλλει να 
ασχοληθούν υπερωριακά κατά τις απογευματινές ώρες.Σύ¬ 
νταξη απολογιστικών στοιχείων οικ. Έτους 2003. Ειδοποιή¬ 
σεις στους ενδιαφερομένους δικαιούχους. 

ε. Αρχειοθέτηση εγγράφων προηγούμενων ετών. 

στ. Σύνταξη εισηγήσεων για το Δημ. Συμβούλιο, εξυπηρέ¬ 
τηση των κατοίκων των Δημοτικών Διαμερισμάτων και τήρη¬ 
ση των πρακτικών συνεδρίασης την Τοπικών Συμβουλίων 
κατά τις απογευματινές και νυχτερινές ώρες, τη δακτυλο¬ 
γράφηση εγγράφων. 

ζ. Σύνταξη Δελτίων κατάταξης προσωπικού σύμφωνα με 
το Ν. 3205/2003. 

Το συνολικό αριθμό των υπηρετούντων τακτικών υπαλλή¬ 
λων στο Δήμο, αποφασίζουμε: 

Καθιερώνουμε υπερωριακή εργασία, Κυριακών και εξαι¬ 
ρέσιμων ημερών εργασία πέραν της υποχρεωτικής, για την 
κάλυψη αναγκών λειτουργίας των διοικητικών υπηρεσιών 
του Δήμου, για ένα υπάλληλο του Δήμου, Κλάδου ΔΕ - Διοι¬ 
κητικού και για σύνολο 360 ωρών (250 απογευματινές και 
110 Κυριακές και εξαιρέσιμων ημερών), για το έτος 2004. 

Αύξηση των πιστώσεων στην διάρκεια του χρόνου, με την 
παραπάνω αιτία δεν επιτρέπεται. 

Ο αριθμός των υπαλλήλων και των ωρών καθορίζεται στα 
όριατωνπιστώσεωντου προϋπολογισμού μετηνπαρούσα, μη 
επιτρεπόμενης, σε καμία περίπτωση της αύξησης των πιστώ¬ 
σεων αυτών με οποιοδήποτε τρόπο στη διάρκεια του έτους. 

Από τις διατάξεις της απόφασης αυτής προκαλείται δαπά¬ 
νη ύψους 2.214,00 ευρώ ή οποία βαρύνει τον ΚΑ.05/113.1 
προϋπολογισμού του τρέχοντος έτους. 

Η παρούσα ισχύει και για το χρονικό διάστημα ενός μήνα 
πριντη δημοσίευση της στην Εφημερίδατης Κυβερνήσεως. 

Οι ώρες υπερωριακής εργασίας θα είναι Κυριακών και 
εξαιρέσιμων ημβρών μέχρι την 22η ώρα. 

Η απόφαση αυτή να δημοσιευθεί στην Εφημερίδατης Κυ¬ 
βερνήσεως. 

Αγία Τριάδα, 15 Ιουνίου 2004 
Ο Δήμαρχος 
ΓΡΗΓΟΡΙΟΣ ΧΑΛΚΙΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




